Íslenzkar þjóðsögur og æfintýri/Goðfræðisögur/Níu nóttum fyrir jól
Jólasveinar var sagt að kæmu til heimila með jólaföstunni með stóra hatta á höfðum, búklausir, en kloflangir upp að herðum og sæktu eftir floti. Aðrir sögðu þeir sæktu ekki til bæja fyrr en rúmri viku fyr[ir] jólin og staðfestu það með kvæði þessu:

Níu nóttum fyrir jól
þá kem ég til manna.
Upp á hól
stendur mín kanna.

Bezt áttu þeir að þrífast á þeim heimilum sem var bölvað á. Um þrettánda dag jóla áttu þeir að safnast saman og drepa þann magrasta.